TULTA JERUSALEMISTA
Shalom veljet ja sisaret!
Hienoa nähdä teitä!
Iloitsen myös teistä, jotka katsotte tätä ohjelmaa.
Puhun tänään uskosta, -
ja siitä, mikä saattaa olla esteenä uskollemme.
On tärkeää ymmärtää kaksi asiaa: -
Uskomme Jumalaan, ja uskomme Jumalaa.
Se kaikki tapahtuu Hänen Poikansa, Jeshuan kautta.
Hän sanoi: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Uskomme sekä Jumalaan että Jumalaa.
Joskus uskossamme on kuitenkin jotain vialla.
Usko tulee Jumalalta.
Usko tulee kuulemisesta, ja kuuleminen Jumalan Sanasta.
Hän antaa meille uskon, jotta ottaisimme pelastuksen vastaan.
Kun otamme Herran Jeshuan vastaan, -
saamme uskon sen vuoksi, mitä tapahtui Golgatalla 2000 vuotta sitten.
Usko tulee kuulemisesta, ja kuuleminen Jumalan Sanasta.
Israelissa monet ovat saaneet uskon Pyhältä Hengeltä -
lukiessaan Jesajan lukua 53 tai kuullessaan evankeliumia siitä, -
että Jeshua on Messias, Lunastaja ja Uhri meidän syntiemme edestä.
Näin tulee usko Jumalaan ja Hänen tekoihinsa.
"Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Lisäksi uskomme Jumalaa, eli sitä, mitä Hän on sanonut.
Uskomme siihen, että Hän toteuttaa lupauksensa, -
kuten siihen, että Jeshuan haavoissa me olemme parantuneet.
Joskus uskomme on estynyt, emmekä tiedä, miksi.
Mikä häiritsee uskoamme? Siihen pätee sama periaate, -
eli usko tulee kuulemisesta, ja kuuleminen Jumalan Sanasta.
Kun kuulemme Jumalan lupaukset, -
otamme ne vastaan uskossa.
Kaikkein tärkeintä on ymmärtää tämä asia: -
"...usko on luja luottamus siihen, mitä toivotaan, -
ojentautuminen sen mukaan, mikä ei näy."
Hepr. 11:1.
"...usko on luja luottamus siihen, mitä toivotaan, -
ojentautuminen sen mukaan, mikä ei näy."
Usko on luottamusta sydämen toivoon ja unelmaan.
Uskossa elät siinä todellisuudessa, -
että saat, mitä tarvitset.
Meidän täytyy toimia sen mukaan, -
mitä toivomme.
Usko toimii yhdessä toivon kanssa.
Mikä on näkysi ja unelmasi? Mitä näet tulevaisuudessa?
Ehkä näet Jumalan hyvyyden, -
ja että tulevaisuus on täynnä Jumalan läsnäoloa ja lupauksia, -
jotka ovat toteutuneet ja toteutuvat yhä uudelleen.
Jos näet sen, sinulla on luja luottamus siihen, mitä toivotaan, -
ja ojentautuminen sen mukaan, mikä ei näy.
Ehkä et näe sitä fyysisin silmin.
Ehkä et vielä koe sitä konkreettisesti.
Ehkä se ei ole toteutunut fyysisesti.
Tiedät kuitenkin, -
että hengellinen todellisuus on vahvempi ja todellisempi -
kuin fyysinen maailma.
Hepr. 11:2: "Sillä sen kautta saivat vanhat todistuksen.
Uskon kautta me ymmärrämme, -
että maailma on rakennettu Jumalan sanalla, -
niin että se, mikä nähdään, ei ole syntynyt näkyväisestä."
Tässä siis sanotaan, -
että usko on ojentautumista sen mukaan, mikä ei näy, -
ja että se, mikä nähdään, ei ole syntynyt näkyväisestä.
Jos siis tahdot, että tarvitsemasi asia toteutuu, -
sinun täytyy uskoa.
Uskon täytyy kuitenkin olla Jumalan Sanan mukaista, -
sillä usko tulee kuulemisesta, ja kuuleminen Jumalan Sanasta.
Jos uskot fantasioihin ja illuusioihin, -
joilla ei ole mitään tekemistä Jumalan Sanan kanssa, -
älä väitä, että se on uskoa.
Monet uskovat illuusioihin ja valittavat, etteivät ne toteudu.
Jumala ei anna illuusioita eikä fantasioita.
Jumala antaa uskon Hänen Sanaansa kohtaan.
On tärkeää uskoa Jumalan Sanaan -
eikä siihen, mitä itse kuvittelemme tarvitsevamme, -
tai mitä egomme tai syntinen lihamme himoitsee.
Älkää uskoko siihen, mitä vanha ihminen tavoittelee.
Jumala antaa sen, mitä tarvitsemme, Sanansa mukaisesti.
Jumalan Sana on Jumalan tahto.
Monet Jeshuaan uskovat ihmettelevät, -
miksi he eivät saa sitä, mihin uskovat.
Se voi johtua siitä, -
että se, mihin he uskovat, ei ole Jumalan tahto.
Ehkä se ei olekaan Jumalasta -
eikä siitä uudesta ihmisestä, joka on syntynyt Messiaassa.
Ehkä se onkin syntinen liha, joka himoitsee kovasti.
Se on illuusio, joka vaikuttaa makealta, -
mutta se osoittautuukin karvaaksi.
Tarkistakaa, uskotteko siihen, mitä Jumala sanoo Sanassaan, -
Toorassa, Profeetoissa, Kirjoituksissa ja Uudessa testamentissa.
Sanassa sanotaan esimerkiksi, että Jumala on Isämme, -
ja Hän tahtoo meidän olevan terveitä.
Veljet ja sisaret, jos te uskotte, -
että Jumala on hyvä Isä, -
tiedätte, että terveytenne on tärkeää, ei vain teille, vaan myös Hänelle.
Tahdommehan mekin, että lapsemme ovat terveitä.
Miten paljon enemmän Jumala!
Jos olet sairas tai voit huonosti, -
usko siihen lupaukseen, että Jeshuan haavoissa olet parantunut.
Sinulle tapahtuu uskosi mukaan.
Jos et vielä tunne parantuneesi, muista nämä sanat: -
"...usko on luja luottamus siihen, mitä toivotaan, -
ojentautuminen sen mukaan, mikä ei näy."
"...se, mikä nähdään, ei ole syntynyt näkyväisestä."
Usko siihen! Älä menetä luottamustasi!
Jos sinuun sattuu, älä ajattele: "Voi, ei Jumala minua kuunnellut."
Juurihan rukoilit: "Kiitos, Isä, että Jeshuan haavoissa olen parantunut!"
Teetkö nyt tyhjäksi oman rukouksesi ja uskosi?
Se on väärin.
Vielä yksi asia.
Mikä saattaa häiritä todellista uskoamme?
Hepr. 11:4: -
"Uskon kautta uhrasi Aabel Jumalalle paremman uhrin kuin Kain, -
ja uskon kautta hän sai todistuksen, että hän oli vanhurskas, -
kun Jumala antoi todistuksen hänen uhrilahjoistaan; -
ja uskonsa kautta hän vielä kuoltuaankin puhuu."
Uskonsa kautta Aabel puhuu vielä kuolemansakin jälkeen!
Luetaan näistä veljeksistä 1. Mooseksen kirjasta.
1. Moos. 4:1.
Miksi Aabel puhuu yhä, mutta Kain ei?
Kain ei ollut vanhurskas, koska hän ei uskonut Jumalan Sanaan.
Hän epäonnistui uskossaan.
1. Moos. 4:1: "Ja mies yhtyi vaimoonsa Eevaan; -
ja tämä tuli raskaaksi ja synnytti Kainin ja sanoi: -
'Minä olen saanut pojan Herran avulla'.
Ja taas hän synnytti pojan, veljen Kainille, Aabelin.
Ja Aabelista tuli lampuri, mutta Kainista peltomies.
Ja jonkun ajan kuluttua tapahtui, -
että Kain toi maan hedelmistä uhrilahjan Herralle; -
ja myöskin Aabel toi uhrilahjan laumansa esikoisista, niiden rasvoista.
Ja Herra katsoi Aabelin ja hänen uhrilahjansa puoleen; -
mutta Kainin ja hänen uhrilahjansa puoleen hän ei katsonut.
Silloin Kain vihastui kovin, ja hänen hahmonsa synkistyi."
Aabel toi uhrilahjan laumansa esikoisista.
Hän antoi parhaistaan, koska hän ymmärsi, että Jumala siunasi häntä.
Entä Kain? "...Kain toi maan hedelmistä uhrilahjan Herralle..."
Tässä ei siis sanota: "maan ensihedelmistä", -
vaan ainoastaan, että hän toi uhrilahjan "maan hedelmistä".
Ne eivät olleet ensimmäisiä hedelmiä.
Hänen uskonsa ei toiminut. Miksei?
Koska hän ei ottanut huomioon Jumalan käskyjä.
Usein ajatellaan, että Jumala tarvitsee kymmenykset, -
mutta ne ovat hyväksi meille.
Emme anna kymmenyksiä ihmisille vaan Jumalalle.
Kun ymmärrätte sen, Jumala siunaa teitä.
Teidän ei tarvitse enää etsiä mitään muuta.
Teidän täytyy kuitenkin uskoa siihen.
Samoin kuin uskomme, -
että Jeshua ristiinnaulittiin ja nousi ylös kuolleista, -
meidän täytyy uskoa myös näihin muihin asioihin, -
jotka Jumala on ilmoittanut meille Sanassaan.
Veljet ja sisaret, meidän täytyy uskoa!
"Sydämen uskolla tullaan vanhurskaaksi -
ja suun tunnustuksella pelastutaan."
Vaikka sanot ja sanot, ja myös teet ja annat kymmenykset, -
mutta et sydämessäsi usko siihen, mitä se hyödyttää?
Siinä on sama periaate: "Sydämen uskolla tullaan vanhurskaaksi -
ja suun tunnustuksella pelastutaan."
Tarvitaan kaksi todistajaa. Jeshua lähetti aina pareittain.
Kahden tai kolmen todistajan sanalla on asia vahva.
Tarvitaan sydän ja suu. Suu ei saa puhua toista kuin sydän.
Kummankin täytyy puhua samaa asiaa: Jumalan Sanaa.
Mitä sitten tapahtui?
1. Moos. 4:5: "Silloin Kain vihastui kovin, ja hänen hahmonsa synkistyi.
Ja Herra sanoi Kainille: 'Miksi olet vihastunut, -
ja miksi hahmosi synkistyy?
Eikö niin: jos teet hyvin, voit kohottaa katseesi; mutta jos et hyvin tee, -
niin väijyy synti ovella, ja sen halu on sinuun, mutta hallitse sinä sitä!'
Herra sanoo siis Kainille, -
että synti väijyy ovella, ja hänen täytyy hallita synnin haluja.
Nykyään voimme avata kaukosäätimellä auton oven, -
television ja jopa kotimme oven.
Synnin haluja täytyy hallita. Sulje synniltä ovi!
Hallitse syntiä! Se häiritsee uskoasi.
Synti on uskon suurin este.
Jos et hallitse sitä, se alkaa hallita sinua.
Sinulla on kaikki mitä tarvitset synnin hallitsemiseksi, -
jotta uskosi voi kasvaa ja tuottaa hedelmää.
Silloin saat elää hyvin Messias Jeshuassa -
ja kaikki sydämesi toiveet toteutuvat.
Muistakaa, että meillä on Kirjoitukset, Jumalan Sana, -
jotta saisitte tietää Jumalan ajatukset, -
ja sen, mitä Hän on sanonut.
Avatkaa Jumalan Sana, niin tiedätte!
Siellä on paljon kertomuksia, -
mutta pyytäkää Pyhältä Hengeltä ilmoitusta ja viisautta.
Voimme hallita syntiä, -
koska meillä on Toora, Profeetat, Kirjoitukset ja Uusi testamentti, -
sekä Jeshuan nimi, nimi ylitse kaikkien muiden.
Meillä on myös Pyhän Hengen voima.
Meillä on valta tallata käärmeitä ja skorpioneja -
ja kaikkea vihollisen voimaa, eikä mikään voi meitä vahingoittaa.
Saamme itse päättää, annammeko synnin hallita meitä, -
vai hallitsemmeko me syntiä.
Tarvitsemme uskoa myös Pyhän Hengen voiman käyttämiseen, -
käärmeiden ja skorpionien tallaamiseen -
ja synnin vastustamiseen Jeshuan nimessä.
Siihen tarvitaan ennen kaikkea tahtoa, ja Jumala armossaan antaa sen.
Niin saamme elää Jeshuan vanhurskauden ja rauhan elämää.
Usko myös siihen, -
että usko tulee kuulemisesta, ja kuuleminen Jumalan Sanasta.
Usko, että sinulla on kaikki tämä.
Ryhdy tähän hyvään taisteluun -
ja nauti niistä voitoista, jotka Jumala sinulle antaa!
Se ei kuitenkaan onnistu, ellet vihaa syntiä ja rakasta Jumalaa.
Rakasta myös itseäsi. Mitä se tarkoittaa?
Jos annat synnin hallita itseäsi, et rakasta itseäsi.
Syntihän johtaa hengelliseen kuolemaan.
Synti on uskon este.
Et pysty uskomaan, vaikka yrität, ja silloin et saa mitä tarvitset.
Epäilet jatkuvasti, etkä ymmärrä, mitä tapahtuu.
Hahmosi synkistyy, kuten Kainilla. Olet hämmentynyt ja masentunut.
Lopulta sanot: "Ei uskolla mitään tee, käännyn maailmaan puoleen!"
Sitten syytät Jumalaa siitä, ettei Hän vastaa sinulle.
Syytät Jumalan Sanaa, seurakuntaa, pastoria, -
muita uskovia ja miestäsi tai vaimoasi. Vain sinä muka olet syytön.
Tee niin kuin Sana sanoo, äläkä anna halujen hallita sinua, -
vaan vastusta syntiä sillä auktoriteetilla, -
jonka olet saanut Jeshuassa!
Sano: "En tahdo tätä syntiä, vihaan sitä!"
Synti on hengellinen asia.
Tämä ei ole sota lihaa ja verta vastaan, vaan hengellinen sota.
Taistelemme rukouksella, paastolla, -
Jumalan Sanalla oikeassa ja vasemmassa kädessämme -
ja suulla, kaksiteräisellä miekalla.
Kädessämme on uskon kilpi ja päässämme pelastuksen kypärä.
Niin ajatuksemme ovat Messiaan ajatuksia -
ja kuljemme Jeshuan teitä.
Toivottavasti ymmärrätte, mistä puhun.
Toivon, että uskonne on täydellistä ja estymätöntä.
Se on Jumalan uskoa.
Katsotaan eräs kohta Markuksen evankeliumista.
Oletteko taistelleet syntiä vastaan niin, ettei se häiritse uskoanne?
Mark. 11:22. Herra Jeshua puhuu tässä itse.
"Jeesus vastasi ja sanoi heille: 'Pitäkää usko Jumalaan.
Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi."
Älä anna epäilykselle sijaa sydämessäsi!
Usko siihen, mitä Jumala on sanonut, ja että Hän on sinulle hyvä!
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva.
Ja kun te seisotte ja rukoilette, niin antakaa anteeksi, -
jos kenellä teistä on jotakin toistansa vastaan..."
Jos sille ei tee mitään, se voi johtaa syntiin.
"...että myös teidän Isänne, joka on taivaissa, -
antaisi teille anteeksi teidän rikkomuksenne."
Anteeksiantamattomuus on yksi uskon este.
Monet uskovat epäonnistuvat anteeksiantamattomuuden vuoksi.
Vuosi toisensa jälkeen -
he ovat katkeria perheelleen, työtovereilleen, -
naapureilleen tai seurakuntansa jäsenille.
Sitten he ihmettelevät sairautta, köyhyyttä ja muita ongelmia.
Heillä on paljon kysymyksiä, mutta vastauksia he eivät kuuntele.
Vastaus on yksinkertainen: -
Sairas voi uskossa parantua ja köyhä päästä köyhyydestään.
Jos sinulla on ihmissuhdevaikeuksia, voit muuttua.
Anna anteeksi ja anna Jumalan puhdistaa sinut!
Usko ja rukoile, -
poista esteet ja anna anteeksi, -
vastusta ja vihaa syntiä, ja sanoudu siitä eroon.
Sano: "Synti ei hallitse minua, vaan minä hallitsen sitä."
Rakasta Herraa kaikesta sydämestäsi ja voimastasi, -
koska Hän on rakastanut sinua ensin.
Kun sitten tarvitset jotakin, Jumala tekee, mitä on luvannut, -
sillä Hän on Sanalleen uskollinen.
Sinä teet osasi liitosta, -
ja Hän tekee osansa.
Jumalamme on liiton Jumala.
Uskokaa Häneen ja Häntä, -
älkääkä antako minkään häiritä uskoanne!
Haasteita voi tietysti tulla, pieniä ja suuria.
Mutta: "Suuri rauha on niillä, jotka rakastavat sinun lakiasi, -
eikä heille kompastusta tule."
Suuri rauha on niillä, jotka rakastavat Jumalan täydellistä Sanaa.
Jos rakastat Jumalan Sanaa ja elät sen mukaisesti, -
olet nöyrä ja kuuntelet Pyhää Henkeä -
ja luet Kirjoituksia, niin sinulle käy hyvin.
Saatte sen, mitä kaipaatte ja tarvitsette.
Päätän tänään tähän lupaukseen: -
"Jeesus vastasi ja sanoi heille: 'Pitäkää usko Jumalaan.
Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi.
Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Isä, rukoilemme ja sanoudumme irti kaikesta synnistä.
Kiitos, että annoit meille anteeksi Jeshuassa -
ja teit meistä kuninkaallisen papiston.
Synti ei hallitse meitä, -
koska meillä on Herran liitto, Jeshuan nimi, Jumalan Sana -
ja Pyhän Hengen voima.
Isä, rukoilen Jeshuan nimessä kaikkien niiden puolesta, -
jotka epäilevät sydämessään.
Anna heille anteeksi ja puhdista heidät epäilystä ja epäuskosta!
Anna heille usko Sanan kuulemisesta tänään!
Paranna heidät, Isä, ja vahvista heidän uskoaan!
Jeshua Messiaan nimessä, aamen!
Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi ja antakoon sinulle rauhan.
Ja kaikki sanokoon: aamen!
Suomennos: Hannele Lehtoranta